A4-0348/97

Σχέδιο κοινής δράσης που ενέκρινε το Συμβούλιο βάσειτου άρθρου Κ.3 της συνθήκης για την Ευρωπαϊκή Ένωση, όσον αφορά το αδίκημα της δωροδοκίας στον ιδιωτικό τομέα (10017/97 - C4- 0478/97 - 97/0914(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 3 α (νέα)

>Κείμενο μετά την ψηφοφορία στο ΕΚ>

έχοντας υπόψη το Δεύτερο Πρωτόκολλο, στη Σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων, που ενέκρινε το Συμβούλιο στις 19 Ιουνίου 1997(1),

_____________

(1) EE C 221 της 19.7.1979, σελ. 11

(Τροπολογία 2)

Αιτιολογική σκέψη 5 α(νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι η 21η Διάσκεψη των Ευρωπαίων Υπουργών Δικαιοσύνης εξέδωσε ψήφισμα σχετικά με τους δεσμούς μεταξύ διαφθοράς και οργανωμένου εγκλήματος, τον Ιούνιο του 1997 στην Πράγα,

(Τροπολογία 3)

Αιτιολογική σκέψη 6 α(νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι οι δεσμοί μεταξύ του οργανωμένου εγκλήματος και της διαφθοράς απειλούν θεμελιώδεις αξίες στην Ευρωπαϊκή Ένωση, όπως η πλουραλιστική δημοκρατία, το κράτος δικαίου και ο σεβασμός των δικαιωμάτων του ανθρώπου, ενώ παρεμποδίζουν την οικονομική ανάπτυξη και υπονομεύουν τη σταθερότητα των δημοκρατικών θεσμών και τις ηθικές βάσεις της κοινωνίας,

(Τροπολογία 5)

Άρθρο 1, πρώτη παράγραφος, εισαγωγική πρόταση

>Αρχικό κείμενο>

1. Για να διευκολύνεται η καταπολέμηση της δωροδοκίας, κάθε κράτος μέλος δεσμεύεται, σύμφωνα με τη διαδικασία του άρθρου 2, να εξασφαλίζει αποτελεσματική δικαστική συνεργασία στον τομέα των ποινικών αδικημάτων τα οποία στοιχειοθετούνται βάσει των κατωτέρω πράξεων και να μεριμνά προκειμένου οι πράξεις αυτές να επισύρουν αποτελεσματικές, αναλογικές και αποτρεπτικές ποινές, και, τουλάχιστον, στις σοβαρές περιπτώσεις στερητικές της ελευθερίας ποινές για τις οποίες χωρεί ενδεχομένως έκδοση

>Κείμενο μετά την ψηφοφορία στο ΕΚ>

1. Για να διευκολύνεται η καταπολέμηση της δωροδοκίας, κάθε κράτος μέλος θα λάβει τα απαιτούμενα μέτρα για να διασφαλίσει το χαρακτηρισμό ως ποινικού αδικήματος, της συμπεριφοράς που περιγράφεται στα σημεία α) και β).

(Τροπολογία 6)

Άρθρο 1, παράγραφος 2

>Αρχικό κείμενο>

2. Η πράξη σύμφωνα με τις παραγράφους 1 και 2 πρέπει να έχει τελεστεί εκ προθέσεως στα πλαίσια εμπορικής δραστηριότητας.

>Κείμενο μετά την ψηφοφορία στο ΕΚ>

2. Η πράξη σύμφωνα με τις παραγράφους 1 και 2 πρέπει να έχει τελεστεί εκ προθέσεως στα πλαίσια εμπορικής δραστηριότητας, και να έχει επιφέρει πραγματικές ζημίες άμεσα αποδιδόμενες στην ανωτέρω συμπεριφορά.

(Τροπολογία 7)

Άρθρο 1, παράγραφος 2α) (νέα)

>Κείμενο μετά την ψηφοφορία στο ΕΚ>

2α. Κάθε κράτος μέλος λαμβάνει τα αναγκαία μέτρα προκειμένου να διασφαλίσει ότι η συμπεριφορά που αναφέρεται στα σημεία α) και β) της παραγράφου 1, και η συμμετοχή και παρακίνηση στη συγκεκριμένη συμπεριφορά αποτελούν πράξεις κολάσιμες με αποτελεσματικές, αναλογικές και αποτρεπτικές ποινικές κυρώσεις, συμπεριλαμβανομένων, τουλάχιστον στις σοβαρές περιπτώσεις, στερητικών της ελευθερίας ποινών που μπορούν να τεκμηριώνουν έκδοση.

(Τροπολογία 8)

Άρθρο 1, παράγραφος 3

>Αρχικό κείμενο>

3. Κάθε κράτος μέλος μεριμνά προκειμένου τα νομικά πρόσωπα να υπέχουν ποινική ή διοικητική ευθύνη για τις παραβιάσεις σύμφωνα με τις παραγράφους 1 και 2, όταν διαπράττονται για λογαριασμό των εν λόγω νομικών προσώπων, σύμφωνα με λεπτομέρειες που θα καθοριστούν στο εσωτερικό δίκαιο. Η ευθύνη των νομικών προσώπων δεν αίρει την ποινική ευθύνη των φυσικών προσώπων αυτουργών ή συναυτουργών των παραβάσεων αυτών.

>Κείμενο μετά την ψηφοφορία στο ΕΚ>

3. Κάθε κράτος μέλος μεριμνά προκειμένου τα νομικά πρόσωπα (όπως ορίζονται στο άρθρο 1(δ) του Δεύτερου πρωτοκόλλου στη Σύμβαση για την προστασία των οικονομικών συμφερόντων των Ευρωπαϊκών Κοινοτήτων) να υπέχουν ποινική ή διοικητική ευθύνη για τα αδικήματα που διαπράττονται προς όφελός τους από οποιοδήποτε πρόσωπο, που δρα είτε μεμονωμένα είτε ως μέρος ενός οργάνου του νομικού προσώπου, το οποίο κατέχει ηγετική θέση στο νομικό πρόσωπο, βάσει

- εξουσίας εκπροσώπησης του νομικού προσώπου, ή

.- εξουσίας λήψης αποφάσεων εξ ονόματος του νομικού προσώπου, ή

- εξουσίας άσκησης ελέγχου στο πλαίσιο του νομικού προσώπου,

καθώς επίσης για συναυτουργία ή ηθική αυτουργία τέτοιου είδους αδικημάτων.

Η ευθύνη ενός νομικού προσώπου δεν αποκλείει την ποινική δίωξη κατά φυσικών προσώπων που είναι αυτουργοί, ηθικοί αυτουργοί ή συναυτουργοί στα αδικήματα.

(Τροπολογία 9)

Άρθρο 1, παράγραφος 4, σημείο ii

>Αρχικό κείμενο>

(ii) εκτός του εδάφους των κρατών μελών από ημεδαπό στα πλαίσια εμπορικής δραστηριότητας επιχείρησης ή ένωσης η οποία έχει την έδρα της στο έδαφος κράτους μέλους.

>Κείμενο μετά την ψηφοφορία στο ΕΚ>

(ii) εκτός του εδάφους του από ημεδαπό ή ένωση η οποία έχει την έδρα της στο έδαφός του.

(Τροπολογία 10)

Άρθρο 1, παράγραφος 5

>Αρχικό κείμενο>

5. Η δυνάμει της παραγράφου 4 δικαιοδοσία δύναται να υπόκειται σε συγκεκριμένες προϋποθέσεις, όπως η καταγγελία του θύματος.

>Κείμενο μετά την ψηφοφορία στο ΕΚ>

διαγράφεται

(Τροπολογία 12)

Άρθρο 2, παράγραφος 2α (νέα)

>Κείμενο μετά την ψηφοφορία στο ΕΚ>

2α. Η εφαρμογή της εν λόγω κοινής δράσης αξιολογείται κάθε χρόνο από το Συμβούλιο. Το Ευρωπαϊκό Κοινοβούλιο ενημερώνεται σχετικά με τα αποτελέσματα αυτής της αξιολόγησης.

(Τροπολογία 13)

Άρθρο 2α (νέο)

>Κείμενο μετά την ψηφοφορία στο ΕΚ>

Άρθρο 2α

Το Δικαστήριο των Ευρωπαϊκών Κοινοτήτων θα έχει δικαιοδοσία για την έκδοση προδικαστικών αποφάσεων σχετικά με την ισχύ και την ερμηνεία της εν λόγω κοινής δράσης.

(Τροπολογία 14)

Άρθρο 2 β (νέο)

>Κείμενο μετά την ψηφοφορία στο ΕΚ>

Άρθρο 2β

Η παρούσα Κοινή Δράση θα δημοσιευθεί στην Επίσημη Εφημερίδα. Θα τεθεί σε ισχύ την ημέρα της δημοσίευσής της.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με με το σχέδιο κοινής δράσης όσον αφορά το αδίκημα της δωροδοκίας στον ιδιωτικό τομέα (10017/97 - C4-0478/97 - 97/0914(CNS))

(Διαδικασία διαβούλευσης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση του Συμβουλίου ((10017/97- 97/0914(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο Κ6, δεύτερο εδάφιο της Συνθήκης για την Ευρωπαϊκή Ένωση (C4-0478/97),

- βασιζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπή Πολιτικών Ελευθεριών και Εσωτερικών Υποθέσεων και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4- 0348/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. ζητεί από το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.